
Ályktun
um atvinnufrelsi og fjölbreytt rekstrarform í heimilislækningum

Aðalfundur Læknafélags Íslands (LÍ) haldinn í Kópavogi 6. nóvember 2026 skorar á heilbrigðisráðuneyti og embætti landlæknis að tryggja atvinnufrelsi sérfræðinga í heimilislækningum til samræmis við aðrar sérgreinar í læknisfræði.
Aðalfundurinn styður fjölbreytt rekstrarform í heilsugæslu, jafnt opinberan rekstur sem einkarekstur, og hvetur stjórnvöld til að skapa aukin tækifæri til einkarekstrar heilsugæslustöðva. 
Aðalfundurinn telur að aukið valfrelsi og fjölbreyttari rekstrarform geti stuðlað að bættu starfsumhverfi heimilislækna, fjölgun þeirra og þar með bættu aðgengi landsmanna að heimilislæknum.

